Dėmėtoji notrelė

Dėmėtoji notrelė (Lamium maculatum) – notrelinių (Lamiaceae) šeimos augalas. Stiebas stačias arba kylantis, apaugęs baltais plaukeliais. Lapai kiaušiniški, viršutinė pusė plika, apatinė apaugusi retais plaukeliais. Žiedai po 6-10 susitelkę į menturius. Vainikėlis purpuriškai raudonas ar rožinis. Žydi gegužės – spalio mėn.

Auga drėgnuose krūmuose, paupiuose, pakelėse. Augalas medingas, kartais vartojamas liaudies medicinoje.

Notreliniai